cyanic-selkie/wikianc huggingface dataset:
2012. gada Pasaules čempionāts hokejā — A grupa
2012. gada Pasaules čempionāta hokejā spēles A grupā norisinājās no 4. līdz 15. maijam. Grupas komandas spēles aizvadīja Hartwall Areena, Helsinkos.
Spēles
Pēc vietējā laika (UTC+3).
Sniega zoss
Sniega zoss (Anser caerulescens) ir liela auguma pīļu dzimtas (Anatidae) ūdensputns. Tai ir divas pasugas. Sniega zoss mājo Ziemeļamerikā un Āzijas pašos ziemeļaustrumos, ziemas periodā ieklejojot arī Eiropā. Dažas reizes šī suga novērota arī Latvijā.
Izplatība
Sniega zoss ligzdo uz ziemeļiem no mežu līnijas Kanādā, Aļaskā, Sibīrijas ziemeļaustrumos un Grenlandē. Ziemot tās dodas uz siltākiem reģioniem, Ziemeļamerikā sasniedzot Meksiku un retos gadījumos ieklejojot Centrālamerikā, bet Sibīrijas populācijas ziemo Āzijas dienvidos, sasniedzot Japānu, Koreju, Ķīnu un Indiju. Migrācijas laikā sniega zosis ieklejo arī Eiropā un Āzijas rietumdaļā.
Izskats
Sniega zoss ir vidēji liela zoss ar garu, masīvu kaklu un spēcīgu knābi. No abām pasugām mazākā ir nominālpasuga. Tās ķermeņa garums ir 64—79 cm, svars 2,05—2,7 kg. Lielākās pasugas ķermeņa lielums ir apmēram 79 cm, svars 3,2 kg, lielākajiem īpatņiem sasniedzot 4,5 kg. Spārnu plētums abām pasugām ir 135—165 cm. Rudenī un ziemas sākumā jaunie putni ir nedaudz mazāki nekā pieaugušie īpatņi.
Sniega zoss apspalvojums ir viscauri balts ar melniem spārnu galiem, kurus visvieglāk pamanīt lidojumā. Novērojamas arī tumšās morfas sniega zosis. To apspalvojums ir pelēkbrūns ar baltu galvu, kaklu un astes galu. Abam morfām kājas un knābis ir rozā. Knābja mala ir melna. Abas morfas savstarpēji krustojas un mazuļi var būt gan balti, gan pelēki. Jaunie putni parasti izvēlas partneri, kas atgādina to vecākus. Ja vecāki ir bijuši no abām morfām, jaunais putns parasti izvēlas pretējas krāsas morfas partneri. Kādreiz abas morfas tika uzskatītas par atšķirīgām sugām, līdz tika atklāts, ka morfas savstarpēji krustojas. Tumšās morfas sastopamas abām pasugām. Gēns, kas nosaka tumšo apspalvojumu ir dominējošs.
Uzvedība
Ārpus ligzdošanas sezonas sniega zosis veido barus, kas kopīgi barojas un nakšņo. Arī migrācijas ceļojumi tiek veikti lielos baros, kuros var būt vairāki tūkstoši putnu. Ziemas periodā ģimene paliek kopā. Samērā bieži sniega zosis ceļo un barojas kopā ar baltpieres zosīm. Interesants fakts, ka abas šīs sugas izvairās no Kanādas zosīm, kuras ir par tām lielākas. Ziemas periodā sniega zosis vai nu novērojamas labības laukā, vai mitrās pļavās, rokot saknes, gumus un lasot izbirušos graudus. Kamēr bars barojas, dažas no zosīm uzmanīgi vēro apkārtni, vai netuvojas ienaidnieks. Ja plēsējs ir pamanīts, tās skaļi gāginot brīdina pārējās zosis. Nakti tās pavada lielā ezerā, dīķi vai jūrā krasta tuvumā.
Sniega zosis ir ļoti labas lidotājas, kā arī tās ir veiklas uz zemes, gan ejot, gan skrienot. Jau trīs nedēļu vecumā zosulēni kopīgi ar vecākiem spēj veikt 80 km distanci, ejot no ligzdošanas vietas līdz barošanās vietām. Kad sniega zoss maina apspalvojumu, tā nespēj lidot, bet spēj skriet ātrāk par daudziem saviem ienaidniekiem. Sniega zosis, ienaidnieku izbiedētas uz ūdens, spēj īslaicīgi ienirt.
Barība
Sniega zosis ir veģetārietes un barojas ar augu saknēm, lapām, zāli un grīšļiem. Tām ir spēcīgi knābji, ar kuriem zosis uzrok zemi un dubļus, lai piekļūtu pie saknēm. Ļoti iecienīti augi ir meldri. Sniega zosis ziemā pamatā uzturas labības tīrumos, savvaļas rīsu laukus ieskaitot. Īpaši iecienīti ir kukurūzas un auzu lauki, kuros var baroties ar izbirušajiem graudiem. Sniega zoss barojas arī ar ogām, ūdensaugiem un nelieliem bezmugurkaulniekiem. Mātīte dienā barojas apmēram 18 stundas, bet, kad tā sāk perēt, tad uzņem barību ļoti nedaudz. Barība cauri zoss gremošanas sistēmai ceļo apmēram 1—2 stundas. Lai barību sagremotu, sniega zosis uzlasa nelielus akmentiņus un rupjākas smiltis.
Ligzdošana
Sniega zosis katru gadu atgriežas vecajā ligzdošanas vietā. Tās uz vairākiem gadiem veido monogāmus pārus, un abi vecāki rūpējas par mazuļiem, lai gan galvenās rūpes uzņemas mātīte. Lai arī sniega zosis ligzdo kolonijās, tēviņš ir izteikti teritoriāls pret citiem tēviņiem, bet mātīte pret mātītēm. Kolonijā ligzdo tūkstošiem pāru. Reizēm pāris ligzdo nomaļā vietā, atstatus no bara. Sniega zosis mēdz ligzdot baltās pūces ligzdas tuvumā, kas to pasargā no ienaidniekiem, tos padzenot no teritorijas.
Ligzdu pāris sāk būvēt apmēram 10 dienas pēc ierašanās ligzdošanas vietā. Tā ir sekla iedobe, kas izklāta ar sausu zāli un dūnām, kuras mātīte izplūc no savām krūtīm. Dējumā ir 3—5 krēmbaltas olas, mātītei izdējot vienu olu dienā. Inkubācijas periods ilgst 23—25 dienas. Perē tikai mātīte, bet tēviņš apsargā ligzdu un mātīti. Uzreiz pēc izšķilšanās zosulēnus sedz siltas dūnas, kuras var būt gan gaišas, gan tumšas, atbilstot vēlākajam putna apspalvojumam pieaugot. Vecāki pirmās dienas mazuļus silda, bet jau dažu dienu vecumā tie spēj uzturēt savu ķermeņa temperatūru. Jaunie putni apspalvojas 45—49 dienu vecumā, jaunajiem tēviņiem pieaugot ātrāk nekā mātītēm. Mātīte dzimumbriedumu sasniedz 2—4 gadu vecumā.
Sistemātika
Sniega zosij ir 2 pasugas:
Autoceļš P98
P98 autoceļš Jelgava (Tušķi)—Tukums ir Latvijas reģionālais autoceļš, kas savieno autoceļu P97 Tušķos pie Jelgavas robežas caur Līvbērzi ar autoceļiem A9, A10 un tālāk ar Tukumu. Autoceļa kopējais garums ir 50 km un tas visā garumā klāts ar asfaltbetona segumu. Ceļš šķērso Jelgavas, Dobeles un Tukuma novadus.
Brīnumsieviete 1984
"Brīnumsieviete 1984" (en) ir 2020. gada ASV supervaroņu filma, kas balstīta uz DC Comics tēlu Brīnumsievieti. Šis ir turpinājums 2017. gada filmai "Brīnumsieviete" un devītā filma DC Extended Universe (DCEU). Filmas režisore ir Petija Dženkinsa, scenārija autori ir Dženkinsa, Džefs Džonss un Deivids Kallahams. Galveno varoni, Daienu Prinsu / Brīnumsievieti, atveido Gala Gadota, pārējās lomās Kriss Pains, Kristena Viga, Pedro Paskāls, Robina Raita un Konija Nīlsena. Filmas darbība norisinās 1984. gadā, Aukstā kara laikā, kad Daiena sastopas ar Meksvelu Lordu un Čītu.
Pārrunas par filmas turpinājumu sākās drīz pēc pirmās filmas pirmizrādes 2017. gada jūnijā, un filmas izveide tika apstiprināta jau nākamajā mēnesī. Filmēšana sākās Warner Bros. studijā Anglijā, vēl tika filmēts ASV (Kolumbijas un Ziemeļvirdžīnijas štatā), Lielbritānijā (Londonā un Daksfordā), Kanāriju Salās (Tenerifē un Fuerteventurā), Andalūzijā (Almerē) un Spānijā. Pēc sešu mēnešu ilgas filmēšanas tā noslēdzās. Papildu ainu piefilmēšana norisinājās 2019. gada jūlijā.
Filmas "Brīnumsieviete 84" pirmizrāde notika DC FanDome virtuālajā platformā. Apvienotās Karalistes kinoteātros filmu sāka demonstrēt, savukārt ASV — , tāpat filma uzreiz bija pieejama straumēšanas kanālā HBO Max. Filmas izplatītājs ir Warner Bros. Pictures un tā pieejama arī Dolby Cinema un IMAX formātos.
Ir izziņota filmas turpinājuma izstrāde un pagarināti līgumi ar Dženkinsu un Gadotu, kā arī spinofs par Temiskīras amazonēm, ko producēs Dženkinsa.
Mīna
Mīna ir slepeni vai retāk atklāti uzstādīta munīcija, kas uzsprāgst zināmos apstākļos, noteiktā laika sprīdī. Nosaukums mīna radies no franču valodas — "ierakts".
Mīna parasti sprāgst automātiski, uz to iedarbojoties spiedienam, dažkārt tiek izmantoti arī citi detonācijas mehānismi (magnētiskais lauks, skaņa, vadāma sprādziena gadījumā — elektrisks slēdzis vai īpašs radiosignāls). Sauszemes mīna var nodarīt bojājumus tieša sprādziena, sprādziena izmestu šrapneļu vai abu šo veidu iedarbības rezultātā.
Kājnieku mīnas parasti izvieto visā teritorijā, izveidojot mīnu lauku, kuru ir bīstami šķērsot.
Laika zīmogs
Laika zīmogs jeb laikspiedogs (en) ir simbolu virkne vai kodēta informācija, pēc kā var identificēt, kad ir noticis kāds notikums, parasti datums un laiks, taču var būt norādīts arī sīkākās vienībās, sekunžu daļās. Termins nāk no laikiem, kad uz papīra ienākošajiem dokumentiem uzspieda zīmogu ar šodienas datumu, lai varētu vēlāk zināt, kad dokuments ticis saņemts. Pastā, kur uzspiež tikai datumu, to sauc par kalendāra zīmogu.
Mūsdienās šo terminu lieto plašāk, arī lai apzīmētu datuma un laika informāciju, kas piesaistīta cipardatiem. Piemēram, faili satur laika zīmogu, kas norāda to pēdējo izmaiņu datumu un laiku, bet ciparkameras pievieno laika zīmogu uzņemtajām fotogrāfijām, piefiksējot to uzņemšanas datumu un laiku.
Datuma un laika pierakstu standartizē standarts ISO 8601.
Miltiāds
Svētais Miltiāds, saukts arī Melhiadess un Milcjadess (dzimšanas laiks nav zināms, miris Romā), bija 32. Romas pāvests, Romas Katoļu baznīcas un Vatikāna galva, ir Romas katoļu baznīcas Svētais.
Apbedīts Romā Svētā Kaliksta katakombās, viņš ir pēdējais pāvests, kuru tur apbedīja.
Romas katoļu baznīca Svētā Miltiāda kā mocekļa svētkus, sākot no 13. gadsimta, atzīmēja 10. decembrī. 1969. gadā liturģiskā gada kalendārā tika veiktas korekcijas, paredzot, ka Svētā Miltiāda diena vairs nav obligāti liturģiski svinama, bet atzīmējama kā viņa nāves diena 10. janvārī. Pēc šīs korekcijas vairs neparādās arī epitets "moceklis".
Glacioizostāze
Glacioizostāze ir litosfēras vertikāla kustība, ko izraisa virs tās esošā ledāja masas palielināšanās vai samazināšanās.
Jo smagāks ir ledājs virs virsmas, jo dziļāk litosfēra iegrimst astenosfērā, bet ledājam kūstot, astenosfēra atgūst savu sākotnējo formu blakus esošo litosfēras daļu spiediena ietekmē.
Pēcledus laikmeta vēsture
Jaunākā ledus laikmeta noslēgumā pirms vairāk nekā 11 000 gadiem Ziemeļeiropas, Ziemeļamerikas un Austrumsibīrijas teritoriju klāja līdz 3000 metru bieza ledus sega. Kad pleistocēna beigās un holocēna sākumā ledus sega sāka samazināties, sākās glacioizostatiskā korekcija jeb zemes garozas celšanās, kas turpinās tūkstošiem gadu. Pirmajā fāzē, kas beidzās apmēram pirms 2000 gadiem, pacēlums bija līdz 75 mm gadā. Sākoties otrajai fāzei, pacēlums samazinājās līdz 25 mm gadā un turpina samazināties. Mūsdienu pacēlums nepārsniedz 18 mm gadā.
Turpinās arī Latvijas zemes virsmas lēna celšanās, kuras ātrums pieaug ziemeļrietumu virzienā. Turklāt kontinentu dreifa dēļ Latvija kopā ar Baltijas vairogu lēni dreifē uz ziemeļaustrumiem ar ātrumu aptuveni 25 mm/gadā attiecībā pret Zemes masas centru.
Alussala
Alussala (arī Olssola, Olussola) ir ciems Vārkavas novada Rožkalnu pagastā. Atrodas pagasta centrālajā daļā 4,1 km no pagasta centra Rimicāniem, 10,2 km no novada centra Vecvārkavas un 202,2 km no Rīgas.
Apdzīvotā vieta atrodas nomaļus no valsts autoceļiem, uz austrumiem no Nīcgales purva.
Oļegs Artemjevs
Oļegs Artemjevs (Олег Германович Артемьев, dzimis ) ir Krievijas kosmonauts, inženieris izmēģinātājs.
Biogrāfija
Oļegs Artemjevs ir dzimis Rīgā, Latvijas PSR. Viņa tēvs bija militārais inženieris Germans Artemjevs. 1986. gadā Oļegs beidza skolu Ļeņinskā (tagad Baikonura). 1990. gadā viņš pabeidza Tallinas politehnikumu rūpniecisko elektroiekārtu specialitātē un sāka strādāt par elektromontieri rūpnīcā Dvigatel Tallinā. No 1990. līdz 1991. gadam viņš dienēja obligātajā karadienestā Padomju armijā Viļņā, Lietuvas PSR. Pēc tam viņš turpināja darbu Dvigatel.
No 1995. līdz 1998. gadam Artemjevs strādāja par autovadītāju Baumana Maskavas valsts tehniskās universitātes autosaimniecībā. 1998. gadā viņš absolvēja Baumana Maskavas valsts tehnisko universitāti specialitātē "Zemo temperatūru tehnika un fizika".
1998. gadā Artemjevs sāka strādāt uzņēmumā RKK Energija, kur nodarbojās ar ārpuskuģa aktivitāšu jautājumiem. Viņš izstrādāja dokumentāciju un veica metodiku un ārpuskuģa aktivitāšu iekārtu eksperimentālu pieslīpēšanu, modelējot bezsvara stāvokli stendā Selen un ūdens bezsvara stāvokli Kosmonautu sagatavošanas centra hidrolaboratorijā. Artemjevs piedalījās Starptautiskās kosmosa stacijas (SKS) moduļa Zvezda sagatavošanā palaišanai kosmosā, darbojoties iziešanas kosmosā un tehniskās apkalpošanas un remonta nodrošināšanā. Viņš piedalījās apkalpju sagatavošanā ārpuskuģa aktivitātēm, piedalījās nolaižamā aparāta apkalpju jūras treniņos. Artemjevs bija nolaižamo aparātu tehniskās apkalpošanas komandā nolaišanās vietās. Viņš bija skafandru Orlan-M-GN. Orlan-VN un EMU izmēģinātājs un darbojās kā ūdenslīdējs drošinātājs.
2003. gada 29. maijā Oļegs Artemjevs tika ieskaitīts RKK Energija kosmonautu vienībā. No 2003. gada 28. jūnija līdz 2005. gada 28. jūnijam viņš izgāja vispārējo kosmisko sagatavošanu Gagarina Kosmonautu sagatavošanas centrā. 2005. gada 5. jūlijā Starpresoru kvalifikācijas komisija Artemjevam piešķīra kvalifikāciju "kosmonauts pētnieks".
2007. gadā no 15. līdz 29. novembrim un 2008. gadā no 25. jūnija līdz 9. jūlijam viņš piedalījās eksperimenta Mars-500 divu nedēļu izmēģinājumos. 2009. gadā no 31. marta līdz 14. jūlijam Artemjevs piedalījās Mars-500 105 dienu sagatavošanās eksperimentā. 2009. gadā viņš ar izcilību beidza Krievijas Valsts dienesta akadēmiju specialitātē "personāla pārvaldība".
No 2011. gada septembra līdz 2013. gada septembrim Oļegs Artemjevs kā bortinženiera dublieris veica sagatavošanos lidojumam ar kosmosa kuģi Sojuz TMA-10M un SKS-37/SKS-38 ekspedīcijai Starptautiskajā kosmosa stacijā. No 2013. gada septembra viņš gatavojās SKS-39/SKS-40 ekspedīcijai.
Oļega Artemjeva pirmais kosmiskais lidojums sākās 2014. gada martā, esot kosmosa kuģa Sojuz TMA-12M bortinženierim. Viņš bija SKS 39. un 40. ekspedīcijas lidojuma inženieris. Uz Zemi atgriezās 2014. gada septembrī.
Otro lidojumu kosmosā Artemjevs sāka 2018. gada martā, esot kosmosa kuģa Sojuz MS-08 komandierim. Viņš bija SKS 55. un 56. ekspedīcijas lidojuma inženieris. Uz Zemi atgriezās 2018. gada oktobrī.
2019. gada 8. septembrī Oļegs Artemjevs kā neatkarīgais kandidāts tika ievēlēts par Maskavas pilsētas Domes deputātu.
Artemjeva trešais kosmiskais lidojums sākās 2022. gada 18. martā, esot kosmosa kuģa Sojuz MS-21 komandierim. Viņš bija SKS 66. un 67. ekspedīcijas lidojuma inženieris un 5 mēnešus 67. ekspedīcijas komandieris. Uz Zemi viņš atgriezās 29. septembrī.
Kosmisko lidojumu kopsavilkums:
Iziešanas atklātā kosmosā:
Malajas degunragputns
Malajas degunragputns (Buceros rhinoceros) ir liela auguma degunragputnu dzimtas (Bucerotidae) putnu suga. Tam ir trīs pasugas. Tas mājo Dienvidaustrumāzijas tropiskajos un subrtropiskajos lietus mežos, gan ielejās, gan kalnos līdz 1400 metriem virs jūras līmeņa. Malajas degunragputnu sastopams Borneo, Sumatrā, Javā, Malakas pussalā, Singapūrā un Taizemes dienvidos.
Malajas degunragputns ir Malaizijas Saravakas štata putns un Malaizijas valsts nacionālais simbols. Vietējie iedzīvotāji dajaki uzskata, ka Malajas degunragputns ir visu putnu karalis. Tā attēlus un skulptūras izmanto, lai cildinātu putnu dievu — Sengalang Burong. Lai arī Malajas degunragputni vēl nav sasnieguši apdraudētas sugas statusu, tomēr tā ir "gandrīz apdraudēta". Populācijas skaits turpina samazināties un tās izdzīvošanu apdraud vairāki faktori - dzīves vietas zaudēšana dēļ izcirstiem mežiem un medības, lai iegūtu gaļu, spalvas un knābja ragus.
Izskats
Malajas degunragputns ir liela auguma putns. Tā ķermeņa garums, asti ieskaitot, ir 91—127 cm, spārnu izplētums apmēram 152 cm, svars 2—3 kg. Tēviņi ir nedaudz lielāki nekā mātītes. Tēviņu vidējais svars ir 2,8 kg, mātītēm 2,3 kg.
Malajas degunragputna apspalvojums ir melns ar baltu pavēderi, stilbiem un asti, uz kuras ir plata, melna josla. Virs knābja ir liels ragveida izaugums, kas ļoti bieži ir izliekts uz augšu. Lai arī knābis ir liels un masīvs, tas ir viegls, jo to veido poraini, sūklim līdzīgi audi. Gan knābis, gan knābja rags ir balti, bet, tā kā putns izmanto knābi, lai tīrītu un ieeļļotu savas spalvas ar krāsaino sekrētu, kas izdalās no dziedzera zem astes, tad tas ar laiku nokrāsojas oranžs vai sarkans. Kājas un pēdas ir olīvzaļas. Āda ap acīm tēviņiem ir melna, bet pašas acis sarkanas, mātītēm āda ir sarkana, bet acis baltas. Šiem putniem ir garas skropstas, kas pasargā acis no ievainojumiem. Tomēr skropstas nav īstas, tās ir modificētas spalvas.
Knābja pielietojums
Malajas degunragputns knābi izmanto dažādām funkcijām. Abi dzimumi, gan tēviņš, gan mātīte izmanto lielo knābi kā korķi, lai aizsprostotu ieeju ligzdošanas dobumā. Garais knābis putnam palīdz aizsniegt augļus koku zaros. Pats knābja gals tiek izmantots līdzīgi kā pirksti, uzmanīgi noplūcot ogu zarā, bet knābja robotā mala tiek izmantota, lai barību stingri satvertu. Pirms apēšanas barība tiek pamesta gaisā un veikli noķerta knābī, norijot barību vienā gabalā. Lielais knābis tiek izmantots arī, lai aizstāvētos no ienaidniekiem.
Uzvedība
Malajas degunragputni veido monogāmus pārus. Parasti tos var novērot pa pāriem, bet labās barošanās vietās veidojas nelieli bari. Arī baros var redzēt, ka pāris visu laiku turas kopā, turklāt tēviņš ik pa brīdim ieraduma pēc baro mātīti, nepārtraukti uzturot un nostiprinot savstarpējās saites. Ligzdošanas laikā pāris nostiprina savu teritoriju, par to paziņojot ar skaļiem kliedzieniem.
Barība
Malajas degunragputns galvenokārt barojas ar augļiem, bet tas barojas arī ar nelieliem zīdītājiem (piemēram, grauzējiem), ķirzakām, čūskām, putniem un kukaiņiem. Visiecienītākie augļi ir vīģes. Malajas degunragputniem ir milzīga ekoloģiskā nozīme. Apēdot augļus, tie izplata savvaļas koku sēklas. Kamēr sēklas izceļo cauri putna gremošanas sistēmai un ar fekālijām nonāk zemē, degunragputni ir jau aizceļojuši uz citām vietām mežā.
Buseniški
Buseniški ir ciems Aulejas pagastā, Krāslavas novadā. Atrodas 285 km attālumā no Rīgas.
Ciema apkārtnē atrodas Aulejas ezers.
Džerods Kārmaikls
Rotanels Džerods Kārmaikls (en; dzimis ) ir amerikāņu stendapa komiķis, aktieris, scenārists, un filmu veidotājs. Viņš ir izlaidis trīs stendapa komēdijas speciālizlaidumus straumēšanas servisā HBO: Love at the Store (2014), 8 (2017) un Rothaniel (2022). Vēl viņš ir viens no veidotājiem, scenāristiem, producents un galvenās lomas atveidotājs autobiogrāfiskajā NBC situāciju komēdijseriālā The Carmichael Show (2015—2017). Kārmaikls režisējis, producējis un atveidojis galveno lomu filmā On the Count of Three (2021). 2022. gadā viņš ieguva Primetime Emmy balvu par scenāriju speciālizlaidumam Rothaniel, kā arī nominēts par tā paša gada Saturday Night Live pieaicināto vadītāju. Viņš vadīs 80. Zelta globusa balvas pasniegšanas ceremoniju.
Atveidojis un ieskaņojis nelielas lomas filmās "Sliktie kaimiņi" (2014), "Sliktie kaimiņi 2" (2016), "Katastrofu mākslinieks" (2017), "Transformeri: Pēdējais bruņinieks" (2017), "Ferdinands" (2017)
FC Vilniaus Vytis
Viļņas futbola klubs "Vilniaus Vytis" (lt) 2012. gadā dibināts Lietuvas futbola klubs no Viļņas, kas šobrīd spēlē Lietuvas Pirmās līgas čempionātā.
Sastāvs
! colspan="9" bgcolor="#B0D3FB" align="left" |
Mazais Jūgezers
Mazais Jūgezers (arī Mazais Jūgu ezers un Mazais Jūgs) ir ezers Ropažu novada Garkalnes pagasta rietumos, starpkāpu ieplakā Lielā Jūgezera (Jaunciema) mežā Jūgu purvā. Ezers ir senās jūras palieka kopējā ezerdobē ar uz austrumiem esošo 35 ha lielo Lielo Jūgezeru, no kura atdalījies pēc apkaimes nosusināšanas 20. gadsimta 50. gados, un ar kuru to saista nepastāvīga notece. Ezers turpina aizaugt. Ezera dibens dūņains, ezera krasti zemi, staigni, lielākoties grūti pieejami vai pieejami tikai ilgstoši sausā laikā. Tuvākā apkaime mežaina vai purvaina un neapdzīvota. Ezerā sastopama īpaši aizsargājamā suga — mazā lēpe. Dzīvo līnis, karūsa, līdaka, asaris, rauda, ķīsis. Ligzdo pīles, kopā ar Lielo Jūgezeru ezers ir atpūtas vieta pārceļotājiem putniem — ziemeļu gulbjiem, gaigalām, lielajām un mazajām gaurām, cekulpīlēm un baltvēderiem.
Vēsture
Vēl 20. gadsimta sākumā Jūgezera kopējā platība bijusi 66,5 ha un dziļums līdz 6,4 m. Latvijas PSR laikā PSRS armija izmantoja Jūgezeru kā mācību mērķi bumbvedējiem, kas padarīja tā dibenu nelīdzenāku.
Kevins Kuranji
Kevins Deniss Kuranji Rodrigess (de, dzimis ) ir bijušais Vācijas futbolists, spēlējis uzbrucēja pozīcijā, bijis Vācijas futbola izlases dalībnieks.
Raiens Donato
Raiens Donato (en, dzimis ) ir ASV hokejists, spēlē uzbrucēja pozīcijā. Pašlaik (2021) Donato pārstāv NHL komandu Sanhosē "Sharks". Donato 2014. gada NHL draftā ar kopējo 56. numuru, 2. kārtā izvēlējās Bostonas "Bruins".
Kevins Kuranji
Savu karjeru iesācis VfB Stuttgart komandā. 2002. gadā ar komandu ieguvis UEFA Intertoto kausu. 2005. gadā pārcēlies uz Schalke 04. Schalke 04 komandā spēlējis līdz 2010. gadam. Trīs sezonas bijis Schalke 04 labākais vārtu guvējs Vācijas Bundeslīgas turnīrā. Vēlāk spēlējis Krievijas Premjerlīgas komandā Dynamo Moscow. 2012. gadā kļuvis arī par komandas kapteini. Savu karjeru noslēdzis 1899 Hoffenheim.
Raiens Donato
Karjera
NHL Donato debitēja Sanhosē "Sharks" sastāvā 2017—18. gada sezonā. 2019. gada februārī Donato tika aizmainīs uz Minesotas "Wild". Kopš 2020. gada oktobra spēlē Sanhosē "Sharks".
Kevins Kuranji
Vācijas futbola izlases sastāvā piedalījies 2004. un 2008. gada Eiropas čempionātā. Kopumā izlases labā nospēlējis 52 mačus un guvis 19 vārtus.
Raiens Donato
Karjera
ASV hokeja izlases sastāvā spēlējis 2018. gada ziemas olimpiskajās spēlēs.
Kevins Kuranji
Sasniegumi
VfB Stuttgart
Schalke 04
Lins
Svētais Lins, saukts arī Lins no Etrūrijas (dzimšanas laiks nav zināms, miris Romā), bija otrais Romas bīskaps  un līdz ar to katolisma tradīcijā tiek uzskatīts par vienu no Romas pāvestiem. Romas katoļu baznīcas Svētais.
Pāvests Lins, pēc tautības itālis dzimis Toskānā, Etrūrijā, valdīja no 67. gada līdz 76. gadam. Viņa valdīšanas laiks saistīts ar pirmajām kristiešu vajāšanām. Tajā laikā notika arī Jeruzalemes izpostīšana. Konkrēti gadskaitļi nav noteikti, tāpat trūkst pārbaudītas informācijas par pāvesta pontifikātu. No tradīcijas ir zināms, ka tieši Lins ir pavēlējis, sievietēm ieejot un uzturoties baznīcā, jābūt ar apsegtu galvu. Šis paradums daudzviet tiek joprojām pielietots. Miris mocekļa nāvē, apbedīts blakus Svētajam Pēterim uz Vatikāna paugura. Svētais ir ietverts Romas Kanonā un viņa svētki tiek pieminēti Svētajā Misē 23. septembrī, kas tiek uzskatīts par viņa nāves dienu.
Pudeļpalmas
Pudeļpalmas (Hyophorbe) ir palmu dzimtas ģints, kurai pieder piecas Maskarēnu salām endēmas sugas Indijas okeāna rietumu daļā.
Ģints pārstāvjus ir viegli kultivēt tropu zemēs. Augi nav pārāk lieli, un kaut arī šīs palmas ir sala neizturīgas, tās viegli pārcieš saules svelmi, vējus un sāļūdeņu šļakatas.
Izplatība
Lai arī ģints daudzviet tiek plaši audzēta un ir iecienīta botāniskajos dārzos, savvaļā tā ir visapdraudētākā ģints palmaugu pasaulē.
Pudeļpalma izdzīvojusi vienīgi nelielajā Raundas salā, kur tās populācija lēnām atjaunojas. Uz izmiršanas robežas atrodas Hyophorbe verscffeltii jeb vārpstpalma. Tā ir endēma Rodrigesas salai, un sugu atšķir slaidāks stumbrs.
No pārējām trim sugām plašāk kultivēta tiek vienīgi Hyophorbe indica. Savvaļā suga ir izmirstoša, tās dzimtene — Reinjona. Maurīcijā savvaļā saglabājušies tikai trīs Hyophorbe vaughanii eksemplāri, pēdējais Hyophorbe amaricaulis jeb vientuļās palmas pārstāvis aug Kjūrpaipas botāniskajā dārzā.
Imanta (dziesma)
Imanta ir Alfrēda Kalniņa jauktā kora dziesma ar Pumpura vārdiem, kas skanēja 1910. gada Piektajos vispārējos latviešu dziesmu svētkos.
Raksturojums
Jau A. Kalniņa agrīnajos kordarbos redzama solīda tehnika un noteikta individualitāte, kas nenoliedzami ir arī "Imantā", īpaši dziesmas melodiskajā un harmoniskajā struktūrā, kā, piemēram, episkā plūdumā iezīmētā sākuma posma melodijā, balsu unisonos, kadencās utt. Bagātu intuīciju slēpj arī dziesmas šķietami vienkāršās harmonijas, kas tikai dramatiskākajās vietās pārkāpj citādi tikpat kā konsekventā diatonisma robežas. Tāpat koncentrēts un meistarīgs ir "Imantas" formas ielogs un skanīga — dziesmas koriskā apdare, kas rāda, ka autors jau labi pazīst kora dabu un iespējas. Tā, piemēram, pirms kodas redzamais Allegro furioso patiešām skan furiozi, tāpat neaizmirstami ir "Imantas" teiksmainie unisoni sākumā un pāreja uz tiem vidus posma noslēgumā. Bez šaubām, tik spēcīgs darbs nevarēja nesajūsmināt klausītājus jau pirmajā reizē, un tas — tāpat kā Vītola "Gaismas pils" — arī V dziesmu svētkos pieredzēja ļoti siltu atsaucību un atkārtojumu.
Laika zīmogs (elektroniskais paraksts)
Elektroniskajā parakstā laika zīmogs jeb laikspiedogs fiksē dokumenta saturu laikā, lai viegli varētu atklāt jebkuru pēc tam izdarītu dokumenta izmaiņu.
Braslava (nozīmju atdalīšana)
Braslava var būt:
Vecpils (Bērzpils pagasts)
Vecpils (ltg) ir ciems Balvu novada Bērzpils pagastā. Atrodas pagasta centrālajā daļā 2 km no pagasta centra Bērzpils, 39 km no novada centra Balviem un 232 km no Rīgas.
Apdzīvotā vieta atrodas netālu no autoceļa P36 (Rēzekne–Gulbene), Dziļaunes upes krastā.
Iedzīvotāju skaita izmaiņas
Esošajās robežās, pēc CSB datiem.
Lagimovs
Lagimovs var būt:
Aerodium
Aerodium ir Latvijā bāzēts vertikālo vēja tuneļu projektētājs un ražotājs. Tā pamatdarbība ir saistīta ar vēja tuneļu pārdošanu un nomu izklaides un militārajām nozarēm, bet tas darbojas arī dažādās vietās ar franšīzēm. Otrā daļa ir saistīta ar šovu un priekšnesumu organizēšanu zīmolu popularizēšanai, festivāliem un izklaides pasākumiem visā pasaulē.
Vēsture
1979. gadā Kanādas izgudrotājs Žans Senžermēns nāca klajā ar ideju par pirmo vertikālo vēja tuneli cilvēku lidošanai. Savācot $450.000 investīcijas, viņš atvēra pirmo komerciālo vēja tuneli Sensimonā de Bago, 70 kilometrus uz austrumiem no Monreālas. Senžermēnam, kurš jaunībā bija izpletņlēcējs armijā, piederēja divas izpletņlēcēju skolas, kas noveda pie idejas, ka Aerodium tuneļa izveide varētu palīdzēt skolēniem efektīvāk trenēties. Žans Senžermēns 1982. gadā pārdeva vertikālā vēja tuneļa koncepciju Lesam Tompsonam un Mārvinam Krateram, kas drīzumā uzbūvēja savus vēja tuneļus Pidžonfordžā, Tenesī un Lasvegasā, Nevadas štatā. Drīz pēc tam Senžermēns pārdeva Krateram franšīzes tiesības par 1.5 miljoniem ASV dolāru. Sākotnēji tunelis ieguva vārdu "Aérodium", taču Senžermēns 1984. un 1994. gadā to patentēja ASV kā "Levitationarium".
2003. gadā, pēc tikšanās ar Fransuā Senžermēnu (Žana Senžermēna dēls), uzņēmējs Ivars Beitāns nolēma pilnveidot Aerodium vēja tuneļa tehnoloģijas. 2005. gada vasarā tika atvērts pirmais Austrumeiropas vēja tunelis Siguldā. Pakāpeniski uzlabojot un modernizējot tehniskos risinājumus, uzņēmums sāka Latvijā komerciāli ražot vēja tuneļus un pieņēma nosaukumu Aerodium Technologies.
Manuels Oheda
Manuels Oheda (es; dzimis Manuels Salvadors Oheda Armenta (es), miris ) bija meksikāņu televīzijas un kino aktieris. Atveidojis ļaundara Zolo lomu ASV piedzīvojumu filmā "Dēkas ar akmeni".
Aerodium
Šovi, priekšnesumi un galvenie notikumi
Lidojums vertikālā vēja tunelī tika sarīkots arī Maskavas Sarkanajā laukumā 2009. gadā, 2014. gada Soču ziemas olimpisko spēļu logotipa prezentācijas pasākumā.
2010. gadā vertikālais vēja tunelis tika izstādīts Expo 2010 Latvijas paviljonā Šanhajā, Ķīnā. Aerodium bija paviljona ģenerāluzņēmējs un 6 mēnešu garumā iepazīstināja apmeklētājus ar lidošanu vēja tunelī ik pēc 30 minūtēm. Tas pulcēja lielus cilvēku pūļus un atsevišķiem cilvēkiem tika dota iespēja trenēties un lidot tunelī. Tunelis bija pasaulē pirmais pilnībā caurspīdīgais recirkulācijas vēja tunelis, kas ļāva skatītājiem vērot lidošanu no visām pusēm.
2013. gadā tika ieviests jauns vēja tuneļa pielietojums, kad Aerodium uzcēla pasaulē pirmo tuneli, kas piemērots iekštelpu BASE lēkšanai Somijas "Sirius Sport Resort". Salīdzinot ar citiem modeļiem, lēcēji tagad varēja nokļūt vēja tunelī no zemes vai arī lēkt no 15 metru augstuma, imitējot lēcienu no ēkas vai platformas.
2016. gadā Aerodium prezentēja projektu „Flying Dream”, kas ir unikāls vēja tunelis-amfiteātris. Tas atrodas Dengfengā, Songa augstienē, netālu no slavenā Šaoliņas klostera. Vēja tunelis ir daļa no lidojošu mūku kung fu šova.
Tajā pašā gadā Pudongā tika atklāts Šanhajas Disnejlendas atrakciju parks, kas bija pirmā Disnejlenda kontinentālajā Ķīnā. Aerodium tika uzaicināts izveidot unikālu iebūvētu vēja tuneli, kas bija paredzēts Karību jūras pirātu šovam. 2019. gadā tas ir vienīgais atvērtais recirkulācijas tipa vēja tunelis pasaulē.
Filmu projekti
Aerodium āra vēja tuneļi ir piesaistījuši arī filmu nozares interesi. Expo 2010 izstādē Džekijs Čans izmēģināja lidot vertikālajā Latvijas paviljona tunelī. Divus gadus vēlāk, 2012. gadā, viņš pavadīja trīs nedēļas apmācībām un gaisa cīņu filmēšanai Jelgavā filmai "Ķīniešu Zodiaks".
2017. gadā Aerodium uzbūvēja lielāko vertikālo vēja tuneli pasaulē ar izmēru 3.5m × 6.5m, kas ir četras reizes lielāks par tipisku vēja tuneli. Tam tika dots nosaukums Peryton un to izmantoja Toms Krūzs, trenējoties filmai "Neiespējamā misija: Sekas". Lai uzņemtu vienu no filmas sākuma ainām, Tomam Krūzam bija jāveic vairāk nekā 100 HALO lēcienu. Saskaņā ar Nīlu Korbauldu, īpašo efektu vadītāja teikto, „tas bija diezgan daudz, bet ziniet, ja viņam nebūtu pavadītā laika vēja tunelī, to būtu bijis 250.”
Jegors Šarangovičs
Jegors Šarangovičs (be, dzimis ) ir baltkrievu hokejists, spēlē centra uzbrucēja pozīcijā. Pašlaik (2023) Šarangovičs pārstāv NHL komandu Kalgari "Flames".
Beidzoties sākuma līmeņa līgumam ar "Devils", Šarangovičs kā ierobežoti brīvais aģents kopā ar 2023. gada drafta trešās kārtas izvēli tika aizmainīts uz Kalgari Flames, apmaiņā pret Taileru Tofoli 2023. gada 27. jūnijā. Nākamajā dienā, 28. jūnijā, viņš nekavējoties parakstīja līgumu uz diviem gadiem par 6,2 miljoniem ASV dolāru ar "Flames".
Baltkrievijas hokeja izlases sastāvā Šarangovičs ir spēlējis 2017. un 2018. gada Pasaules čempionātā.
Asena
Asena ir pilsēta Nīderlandes ziemeļaustrumos, Drentes provinces administratīvais centrs. 2014. gadā pilsētā dzīvoja 67,2 tūkstoši iedzīvotāju. Asena ir dibināta 1257. gadā, bet pilsētas tiesības tā saņēma 1809. gadā.
Nozīmīgākais sporta notikums Asenā ir ikgadējās motosporta sacensības, kas notiek TT Circuit Assen. Tradicionāli katru gadu pēdējā jūnija sestdienā notiek Pasaules čempionāta šosejas motobraukšanā posms.
Abhāzijas administratīvais iedalījums
Abhāzijas administratīvo iedalījumu veido 7 rajoni un 1 pilsēta. Šobrīd Abhāzija ir starptautiski neatzīta valsts - de facto Abhāzijas Republika. Pēc vairuma pasaules valstu, arī Latvijas, viedokļa - Gruzijas sastāvdaļa. Krievija, kuras karaspēks atrodas Abhāzijā, un dažas citas valstis atzīst Abhāziju de iure
Luna-16
Uzbūve
Luna-16 stacija sastāvēja no nosēšanās pakāpes, raķetes "Mēness — Zeme" un atgriežamā aparāta.
Nosēšanās pakāpe bija unificēta visiem E-8 sērijas kosmiskajiem aparātiem. Tai bija galvenais dzinējs bremzēšanai un divi mazas vilces dzinēji. Pakāpei bija uzstādīta grunts urbšanas un savākšanas ierīce, kā arī citas ierīces. Nosēšanās pakāpe arī nodrošināja tās augšpusē uzstādītās raķetes "Mēness — Zeme" palaišanu.
Raķete "Mēness — Zeme" jeb starta pakāpe bija apgādāta raķešdzinēju. Tai bija radiosakaru iekārtu. Pakāpes augšpusē bija uzstādīts atgriežamais aparāts. No Mēness paceļamās masas ierobežojuma dēļ raķeti "Mēness — Zeme" nevarēja apgādāt ar pilnvērtīgu vadības sistēmu, tāpēc uz Mēness staciju E-8-5 nosēšanās vietas izvēlējās tādā mēness apgabalā, kur atgriešanās trajektorijas sākumdaļa sakrita ar vietējo Mēness vertikāli. Tas ļāva radikāli vienkāršot vadības sistēmu un pat izvairīties no trajektorijas korekcijām atceļā no Mēness.
Atgriežamais aparāts bija lodes formā ar masu 34 kg. Tā trīs nodalījumos bija izvietoti: radioraidītāji atklāšanai nolaižoties uz Zemes, akumulatori, izpletņa vadības mehānisms, izpletnis, radioraidītāju antenas, gāzes baloni orientācijai pēc nosēšanās; Mēness grunts konteiners.
Lidojuma gaita
Luna-16 tika palaists 13:25:53 UTC ar nesējraķeti Proton-K / Blok D no Baikonuras kosmodroma. Kosmiskais aparāts sākotnēji tika ievadīts Zemes orbītā (185 × 241 km), un 14:34 UTC dzinējbloks Blok D to ievadīja trajektorijā uz Mēnesi. 13. septembrī tika veikts trajektorijas korekcijas manevrs. 16. septembrī 23:38 UTC Luna-16 iegāja Mēness orbītā. Selenocentriskās orbītas parametri bija: orbītas slīpums pret mēness ekvatora plakni — 70°; augstums virs Mēness virsmas (periselēnijā un aposelēnijā) — 110 kilometri. 18. un 19. septembrī orbīta tika izmainīta uz eliptisku (15 × 106 km), kas bija piemērota nolaišanās sākšanai.
1970. gada 20. septembrī 05:12 UTC tika ieslēgts bremzēšanas dzinējs. Nolaišanos līdz 20 m augstumam un ātrumam 2,5 m/s nodrošināja vairākas nosēšanās pakāpes dzinēja ieslēgšanas, bet pēc tam ceļu līdz Mēness virsmai nodrošināja divi nosēšanās pakāpes mazās vilces dzinēji. Novirze no plānotā punkta bija 1,5 kilometri. 05:18 UTC Luna-16 nosēdās uz Mēness virsmas Pārpilnības jūrā, vietā ar koordinātēm 0 grādi 31 minūte dienvidu platuma un 56 grādi 22 minūtes austrumu garuma. Uz Mēness nosēdušās stacijas masa bija 1880 kg. 06:03 UTC pēc komandām no Zemes ar speciālu ierīci tika sākta Mēness virsmas urbšana. Septiņu minūšu laikā tika iegūts 35 cm gara grunts kolona, kas hermētiskā kapsulā tika ievietota atgriežamajā aparātā.
21. septembrī 07:43 UTC no Mēness virsmas pacēlās Luna-16 raķete "Mēness — Zeme" ar atgriežamo aparātu. Raķešdzinējs darbojās līdz brīdim, kad aparāta ātrums sasniedza 2,708 km/s. Starta pakāpes masa bija 512 kg.
24. septembrī 01:50 UTC atgriežamais aparāts atdalījās no pēdējās pakāpes attālumā no Zemes. 05:10 UTC kapsula iegāja Zemes atmosfēras augšējos slāņos. 14,5 km augstumā atvērās bremzēšanas izpletnis, kas tika atvienots 11 km augstumā. 05:26 UTC atgriežamais aparāts veica mīksto nosēšanos PSRS teritorijā 80 kilometru attālumā no Žezkazganas pilsētas Kazahstānā. 12 minūtes pirms nosēšanās un tā turpmākā nolaišanās tika novērota no helikoptera. Uz Zemes nogādātās grunts kolonnas kopējā masa bija 101 grams.
Mēness grunts paraugi
Pēc kapsulas atvēršanas PSRS ZA Vernadska Ģeoķīmijas un analītiskās ķīmijas institūtā noskaidrojās, ka urbis ir pilns ar birstošu mēness grunti − regolītu, kas ir dažādgraudains tumši pelēks (melnīgsnējs) pulveris, kuru viegli formējas un salīp atsevišķās irdenās pikās. Šī īpašība būtiski atšķir Mēness grunti no Zemes bezstruktūras putekļiem, pēc šīs īpašības tā atgādina mitro smilšu vai zemes augsnes piku struktūru. Turklāt regolīta graudainums palielinājās līdz ar dziļumu. Pēc ķīmiskā sastāva Mēness grunts viela bija sasmalcināti bazalta tipa kalnu ieži.
Biekerova
Biekerova ir ciems Vecumu pagastā, Balvu novadā. Atrodas 264 km attālumā no Rīgas.
Peacock
Peacock ir ASV video straumēšanas serviss, kas pieder Comcast meitasuzņēmuma NBCUniversal Televīzijas un straumēšanas nodaļai, kas to arī pārvalda. Pakalpojums, kas nosaukts NBC logotipa vārdā, savu darbību uzsāka. Pakalpojumā galvenokārt piedāvāts seriālu un filmu saturs no NBCUniversal studijām un citiem trešo pušu satura nodrošinātājiem, tostarp televīzijas seriāli, filmas, ziņas un sporta programmas. Pakalpojums pieejams bezmaksas ar reklāmām atbalstītā versijā un ierobežotu saturu, savukārt premium līmeņos ietilpst lielāka satura bibliotēka un piekļuve papildu NBC Sports, Hallmark Channel un WWE saturam.
Vērtības elektrons
Vērtības jeb valences elektrons ir atoma elektronapvalka ārējā vai ārējā un priekšpēdējā (pārejas metāliem) enerģijas līmenī esošs elektrons, kas piedalās ķīmisko saišu veidošanā ar citiem atomiem.
Beites (Kocēnu pagasts)
Beites ir ciems Valmieras novada Kocēnu pagastā. Atrodas pagasta austrumu daļā.
Apdzīvotā vieta atrodas nomaļus no valsts autoceļiem, Jumaras upes krastā.
Mangāna(VII) oksīds
Mangāna(VII) oksīds  jeb mangāna heptoksīds ir neorganiska viela ar ķīmisko formulu Mn2O7. Tas ir gaistošs, ķīmiski aktīvs šķidrums. Tas ir bīstams oksidētājs un pirmo reizi tika aprakstīts 1860. gadā. Mangāna(VII) oksīds pieder pie skābajiem oksīdiem un ir nestabilās permangānskābes anhidrīds.
Īpašības
Kristāliskā veidā mangāna(VII) oksīds ir tumši zaļš, bet istabas temperatūrā tas veido šķidrumu, kas ir zaļš atspīdumā un sarkans caurejošā gaismā. Tas šķīst tetrahlorogleklī, bet kontaktā ar ūdeni reaģē, veidojot permangānskābi:
Mangāna heptoksīda kušanas temperatūra ir tikai 5,9 °C, bet tas sāk sublimēties jau pie −10 °C. Šīs īpašības liecina, ka vielas molekula ir nepolāra, kas sakrīt arī ar molekulas uzbūvi. Mn2O7 molekula sastāv no diviem tetraedriem, kuriem viena virsotne ir kopīga. Visās virsotnēs ir skābekļa atomi, bet tetraedru centros ir mangāna atomi.
Luijs Blerio
Luijs Šarls Žozefs Blerio (dzimis, miris ) bija franču izgudrotājs, aviators un uzņēmējs. Izgudroja pirmos pielietojamos auto lukturus. Tos pārdodams ieguva kapitālu, kuru izmantoja radot lidmašīnas. 1909. gadā kļuva par pirmo cilvēku, kurš ar lidmašīnu pārlidojis Lamanšu, iegūdams avīzes Daily Mail £ 1000 lielo balvu. Blerio bija pirmais, kurš uzkonstruēja funkcionējošu monoplānu. Veiksmīgas aviokompānijas Blériot Aéronautique dibinātājs. Pirmais francūzis, kuram bija pilota licence.
Meždušarska
Meždušarska (ru) ir Krievijai piederoša neapdzīvota sala Novaja Zemļas arhipelāgā Ziemeļu Ledus okeānā, arhipelāga trešā lielākā sala. Ietilpst Arhangeļskas apgabala administratīvajā teritorijā «Novaja Zemļa».
Mangāna(VII) oksīds
Īpašības
Mangāna heptoksīdā mangāns ir augstākajā oksidācijas pakāpē +7, tāpat kā permanganātos, kuri ir daudz stabilāki.
Meždušarska
Ģeogrāfija
Sala izvietojusies arhipelāga dienvidrietumos, Barenca jūrā. Kostinšara šaurums to atdala no Dienvidu salas. Salas virsma ir paugurains līdzenums, ko klāj tundras augājs un purvi. Augstākais punkts ir Visokajas kalns (94 m vjl) salas austrumos. Daudz ezeru un upju. Krasti stipri līčaini ar strēlēm, sēkļiem un piekrastes lagūnām. Stāvajos krasta posmos putnu kolonijas.
Mangāna(VII) oksīds
Īpašības
Pirosulfātiem, pirofosfātiem un dihromātiem struktūra ir līdzīga kā Mn2O7. Iespējams, vislīdzīgākā struktūra ir hlora(VII) oksīdam Cl2O7.
Mn2O7 ar sprādzienu sadalās tuvu istabas temperatūrai — pie 55 °C. Sprādziens var tikt panākts ar triecienu, vai pievienojot vielai oksidējamu organisku materiālu. Sadaloties rodas MnO2 un O2. Rodas arī ozons, kas reakcijas produktiem piešķir spēcīgu smaku. Ozons var pēkšņi aizdedzināt papīra gabalu, kas iemērkts spirtā.
Latvijas Brīvo arodbiedrību savienība
Latvijas Brīvo arodbiedrību savienība (LBAS) ir lielākā Latvijas arodbiedrību apvienība. Tā koordinē arodbiedrību darbu un pārstāv strādājošo un arodbiedrības biedru intereses valsts institūcijās. Tajā ietilpst 20 arodbiedrību. LBAS priekšsēdētājs kopš 2016. gada ir Egils Baldzēns.
LBAS pārstāvji kopā ar Latvijas Darba devēju konfederācijas un Latvijas valdības pārstāvjiem veido Nacionālo trīspusējās sadarbības padomi. LBAS ir Eiropas Arodbiedrību konfederācijas (ETUC) un Starptautiskās Arodbiedrību konfederācijas (ITUC) dalīborganizācija.
Danijels Praņičs
Danijels Praņičs (hr; dzimis ) ir Horvātijas futbolists, aizsargs, Horvātijas futbola izlases dalībnieks. Kopš 2019. gada spēlē Kipras futbola Pirmās divīzijas kluba Ayia Napa FC sastāvā.
Sasniegumi
Bayern Munich
Aleksejevka
Aleksejevka ir ciems Andrupenes pagastā, Dagdas novadā. Atrodas 265 km attālumā no Rīgas.
Papildus informācija par ciemu atrodama Lursoft adrešu katalogā.
Bālā treponēma
Bālā treponēma jeb bālā spiroheta (Treponema pallidum) ir gramnegatīva spiroheta. Nominālā pasuga ir sifilisa izraisītājs. Par "bālo" šo baktēriju sauc tādēļ, ka to nevar nokrāsot ar anilīnkrāsvielām.
Izšķir 4 pasugas un visas tās ir patogēnas cilvēkam — spēj izraisīt pasugai atbilstošu slimību:
Sifiliss ir veneriska slimība, ar kuru var inficēties seksuāli transmisīvi, vai arī māte var nodot izraisītāju bērnam grūtniecības laikā.
Laukmuiža (Rudbāržu pagasts)
Laukmuiža ir ciems Kuldīgas novada Rudbāržu pagastā. Atrodas pagasta dienviduaustrumos 7,1 km no pagasta centra Rudbāržiem, 16,1 km no Skrundas un 166,1 km no Rīgas.
Apdzīvotā vieta atrodas nomaļus no valsts autoceļiem, uz austrumiem no Laukmuižas plūst Kojas upe.
Freizingas Oto
Freizingas Oto (de, la; dzimis ap 1114. gadu, miris ) bija 12. gadsimta cisterciešu mūks un hronists. Freizingas bīskaps no 1138. gada.
Dzimis Austrijas markgrāfa Leopolda III ģimenē. Studēja Parīzē. Piedalījās neveiksmīgajā Otrajā krusta karā, sasniedzot Jeruzalemi. Pazīstamākie Freizingas Oto darbi ir Chronica de duabus civitatibus ("Divu pilsētu hronika") astoņās daļās un Gesta Friderici Imperatoris ("Imperatora Frīdriha darbi") četrās daļās, pēdējās divas no kurām pabeidza Oto skolnieks Rāevins.
Mona Brūšone
Mona Brūšone (sv; dzimusi ) ir zviedru biatloniste, čempione, kā arī  un 2019. gada Pasaules čempionāta sudraba medaļu ieguvēja stafetē.
Karjera
Pasaules kausa sacensībās debitēja Holmenkollenē. Pirmos punktus PK ieskaitē ieguva 2013.—2014. gada sezonā. 2014. gadā kļuva par Eiropas čempionāta uzvarētāju iedzīšanā. Pasaules čempionātā pirmoreiz piedalījās 2015. gadā Kontiolahti. Labāko rezultātu individuāli ieguva 15 km distancē (23. vieta).
Phjončhanā Zviedrijas komandas sastāvā kopā ar Linnu Pēšoni, Annu Magnusoni un Hannu Ēbergu kļuva par sudraba medaļas ieguvēju stafetē. Individuāli labāko rezultātu sasniedza iedzīšanā, ieņemot 10. vietu.
2019. gada Eiropas čempionātā izcīnīja divas zelta godalgas — jauktajā stafetē un sprintā. 2019. gada Pasaules čempionātā Estešundā izcīnīja sudraba medaļu stafetē. Sprintā sasniedza savu līdzšinējo labālo individuālo rezultātu PČ — 5. vietu.
Pekinā izcīnīja zelta medaļu stafetē.
Sobiboras nāves nometne
Sobiboras nāves nometne (pl, de) bija nāves nometne Nacistiskās Vācijas okupētajā Polijā Otrajā pasaules karā. Viena no trim operācijas "Reinhards" nometnēm, kas izveidotas pēc Vanzē konferences.
Atrodas netālu no Sobiboras ciema Ļubļinas vojevodistē, kas savukārt atrodas netālu no Vlodavas. Uzcelta 1942. gada martā, darbojās no 1942. gada maija līdz 1943. gada oktobrim. Gāzes kamerās tika nogalināti ap 250 tūkstošiem ebreju, lielākoties no Polijas un PSRS. Pirmais nometnes komandants bija Francs Štangls, T4 programmas dalībnieks, viņa personāla sastāvā bija 30 SS pārstāvji. Viņiem palīdzēja 90—120 ukraiņi (bijušie karagūstekņi), kurus apmācīja vācieši jaunajiem uzdevumiem.
No 1942. gada maija līdz jūlijam uz Sobiboru tika vesti ebreji no Polijas, Vācijas un Slovākijas. Uz brīdi deportācija tika apturēta, lai remontētu dzelzceļa līnijas un paplašinātu gāzes kameras — pēc paplašināšanas tajās varēja ietilpt 1200 cilvēki. ap 300 ebrejiem sarīkoja sacelšanos un nogalināja vairākus SS uzraudzītājus un ukraiņu sargus. Daudzi ieslodzītie tika nogalināti sacelšanās laikā vai bēgšanas mēģinājumā. Visi, kas bija palikuši nometnē, nākamajā dienā tika nogalināti. Nacisti demontēja iekārtas un nometnes teritorijā iestādīja kokus. Tikai ap 50 Sobiboras nāves nometnē ieslodzītie pārdzīvoja karu.
Juris Taube
Juris Taube ( — ) bija Latvijas Bruņoto spēku un vēlāk Latviešu leģiona virsnieks, Lāčplēša Kara ordeņa kavalieris.
Hanna Reiča
Hanna Reiča (de, dzimusi, mirusi ) bija vācu aviatore un izmēģinātājpilote. Reiča ir pirmā sieviete helikoptera un reaktīvā iznīcinātāja pilote. Nacistu laika Vācijas slavenība. Vairāku aviācijas rekordu īpašniece.
Pēc kara apmetās Frankfurtē pie Mainas. Piedalījās planieru sacensībās. No 1962. līdz 1966. gadam dzīvoja Ganā, kur organizēja planieru apmācības centru.
TV CPLP
TV CPLP ir starptautisks televīzijas kanāls, kas atrodas tapšanas stadijā. To veidos Portugāļu valodas valstu sadraudzība, projektu atbalsta UNESCO un Portugāles valdība. Visas programmas tiks veidotas portugāļu valodā.
To veidos 8 valstu nacionālie TV kanāli:
Kanāla programmas tiks translētas šajās 8 dibinātājvalstīs, kā arī šādās valstīs:
Viļņa garums
Viļņa garums ir attālums starp diviem līdzās esošiem viļņa punktiem, kuriem ir vienāda fāze. Viļņa garums tiek apzīmēts ar grieķu alfabēta burtu λ. Viļņa garuma SI pamatmērvienība ir metrs. Viļņa garumu aprēķina pēc šādas formulas:
Šo formulu var izteikt ar vārdiem: viļņa garums ir vienāds ar ceļu, ko veic ar noteiktu ātrumu (piemēram, elektromagnētiskajiem viļņiem vakuumā tas ir gaismas ātrums 3·108 m/s) vienas svārstības laikā.
Baltijas vairoga dienvidu nogāze
Baltijas vairoga dienvidu nogāze ir tektoniska struktūra (pārejas zona) starp Baltijas vairogu ziemeļos un Latvijas ielieci un Baltijas sineklīzi dienvidos. Nogāze aptver Baltijas jūras ziemeļdaļu, Somu jūras līča dienviddaļu, Igauniju (izņemot tās dienvidrietumu daļu), Pleskavas un Ļeņingradas apgabalus Krievijā, kā arī Vidzemes ziemeļu malu (Valmieras-Lokno izcilni). Kristāliskā pamatklintāja, Kaledonijas un Hercīnā kompleksa iežu virsma nogāzē lēzeni pazeminās dienvidu virzienā. Valmieras-Lokno izcilnī pamatklintāja virsma atrodas 250-600 metrus z.j.l. Izciļņa Kaledonijas kompleksa velves daļā kembrija, ordovika un silūra nogulumi ir plānāki, bet vietām silūra un ordovika nogulumi pat vispār pazūd. Šajā rajonā pamatklintāja iežos Latvijā ir konstatētas vairākas dzelzsrūdas iegulas.
Mazupīte
Mazupīte var būt:
Zāģernieki
Zāģernieki ir ciems Gulbenes novada Litenes pagastā. Atrodas pagasta ziemeļu daļā.
Apdzīvotā vieta atrodas pie autoceļa P43. Ciems ir daļēji izzudis.
Buši
Buši ir ciems Čornajas pagastā, Rēzeknes novadā. Atrodas 263 km attālumā no Rīgas.
Eds Heriss
Edvards Alens Heriss (en, dzimis ) ir amerikāņu aktieris, kinorežisors, kinoproducents un scenārists. Par lomām filmās "Apollo 13" (1995), "Trūmena šovs" (1998), "Poloks" (Pollock, 2000) un "Stundas" (2002) viņš tika nominēts Kinoakadēmijas balvām.
Piedalījies arī tādās filmās kā Knightriders (1981), Creepshow (1982), The Right Stuff (1983), "Bezdibenis" (The Abyss, 1989), Glengarry Glen Ross (1992), "Firma" (1993), "Niksons" (Nixon, 1995), "Klints" (The Rock, 1996), "Pamāte" (Stepmom, 1998), "Brīnišķais prāts" (2001), "Divkauja" (2001), "Vardarbības pēctecība" (2005), "Ardievu, mazā, ardievu!" (2007), "Nacionālie dārgumi: Noslēpumu grāmata" (2007), "Cauri sniegiem" (2013), "Vaiga sviedros" (2013), "Nakts skrējiens" (Run All Night, 2015), "Māt!" (2017) un "Supervētra" (2017). Bijis viens no režisoriem filmai "Poloks", kā arī režisējis filmu Appaloosa (2008).
Piedalījies arī televīzijas miniseriālā Empire Falls (2005) un televīzijas filmā Game Change (2012), par ko viņš saņēma Zelta globusa balvu. Par lomu seriālā "Mežonīgo rietumu pasaule" (Westworld, 2016—pašlaik) saņēmis Emmy balvas nomināciju.
Ziemeļkipras administratīvais iedalījums
Ziemeļkipras administratīvo iedalījumu veido 5 distrikti, kuri sīkāk iedalās 12 apakšdistriktos. Ziemeļkipra ir de facto neatkarīga, parlamentāra republika, kas atrodas Kipras ziemeļos. Tā savu neatkarību pasludināja 1983. gadā, ko ir atzinusi tikai Turcija.
Šaurmutvaržu dzimta
Šaurmutvaržu dzimta (Microhylidae) ir bezastaino abinieku (Anura) dzimta kas apvieno 599 varžu sugas un kas tiek iedalītas 61 ģintī un 13 apakšdzimtās. Dažām ģintīm piederība kādai no apakšdzimtām nav zināma. Šaurmutvardes ir visdaudzveidīgākā varžu dzimta ar vislielāko ģinšu skaitu. Tās sastopamas Amerikā, Dienvidaustrumāzijā, Filipīnas ieskaitot, Indijas austrumos, Papua-Jaungvinejā, Austrālijas ziemeļos, Subsahāras Āfrikā un Madagaskarā. Lielākā sugu dažādība mājo Madagaskarā un Jaungvinejā.
Evolūcija
Ģenētisko pētījumu rezultāti liecina, ka šaurmutvaržu dzimtas pārstāvji no kopējā priekšteča evolūcijas gaitā atdalījušies pirms apmēram 66 milj. gadiem, uzreiz pēc krīta-terciāra masveida izmiršanas. Kopīgais priekštecis šaurmutvardēm un tās tuvākajiem radiniekiem (spiedzējvardēm, Madagaskaras kokvardēm, vardēm un krūmvardēm) ir dzīvojis pirms 116 milj. gadiem Gondvānā.